Diari Oficial de la Generalitat Valenciana


Sumari del DOGV 1572, del 25-06-1991 (1991/821854)

RESOLUCIÓ de 15 de maig de 1991, del Director General de la Funció Pública, per la qual es convoca el concurs per a la provisió de llocs de treball del grup E, personal laboral, de diversos col-lectius (CG 04/91 L OPE 89).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1572

Data del DOGV
:   25-06-1991

Secció del DOGV
:   AUTORITATS I PERSONAL

Número del document
:   1991/821854


Data del document
:   15-05-1991

Organisme emissor
:   Conselleria d'Administració Pública

Tipus de document
:   Resolució

Correcció d'errades

RESOLUCIO de 15 de maig de 1991, del Director General de la Funció Pública, per la qual es convoca el concurs per a la provisió de llocs de treball del grup E, personal laboral de diversos col.lectius (CG 04/91 L OPE 89).  
Per Resolució de 24 de juliol de 1989 (DOGV núm. 1121, de 07.08.89).del Conseller d'Administració Pública, es van convocar proves d'habilitació per a ocupar vacants del grup E, personal laboral, dels següents col·lectius:  
Oposició núm. 3: ajudant manteniment/esportives  
Oposició núm. 4: vigilant  
Oposició núm. 5: informador preus agraris  
Oposició núm. 6: peó agrari  
Oposició núm. 7: mariner  
Oposició núm. 8: aprenent de laboratori  
Oposició núm. 9: peó  
Per resolucions del Conseller d'Administració Pública, d'11 d'octubre de 1990, publicades en els DOGV que tot seguit s'indiquen, es va nomenar habilitat de la Generalitat Valenciana el personal que va superar les esmentades proves selectives:  
DOGV núm. 1425, de 19 de novembre de 1990:  
Ajudant de manteniment/esportives  
Vigilant  
Informador preus agraris  
Peó agrari  
Mariner  
Aprenent laboratori  
DOGV núm. 1418, de 8 de novembre de 1990, i correcció d'errades DOGV núm. 1437, de 5 de desembre de 1990:  
Peó  
Per tal d'ultimar el procés selectiu, segons el que disposa el Decret Legislatiu de 20 de mare, de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i també el conveni col·lectiu vigent del personal laboral al servei de la Generalitat Valenciana, he resolt:  
Convocar concurs per a la provisió dels llocs de treball que s'hi indiquen en els annexos d'acord amb les bases següents:  
Primera. Participants  
Podran participar en aquest concurs:  
A) Els funcionaris de carrera de l'Administració especial de la Generalitat Valenciana, del grup E, que ocupen llocs de treball del mateix col·lectiu al qual pretenen accedir per aquest concurs, en els casos següents:  
1. Quan estiguen en actiu amb destinació definitiva al servei de la Generalitat Valenciana.   
Hauran de tindre reconeguts un mínim de dos anys de permanència en el seu lloc de treball. Aquest requisit de permanència no s'exigirà en els següents supòsits:  
1.1. Si es concursa en l?àmbit de la mateixa conselleria.  
1.2. Quan s'haja suprimit el lloc de treball.  
1.3. Quan haja hagut remoció discrecional de l'article 20.1 del text refós de la Llei de la Funció Pública Valenciana.  
1.4. Quan siga la primera destinació definitiva obtinguda pel procediment d'accés previst en l'article 20.1 del text refós de la Llei de la Funció Pública Valenciana.  
2. Quan es trobe en situació d'excedència voluntària si, en acabar el termini de presentació d'instàncies, porten més de dos anys en aquesta situació.  
3. Quan es troben en situació de serveis especials.  
4. Quan es troben en la situació administrativa de serveis en altres administracions públiques, d'acord amb el que disposa l'article 35. 4 del text refós de la Llei de la Funció Pública Valenciana.  
5. Amb caràcter forçós:  
5.1. Quan es troben en servei actiu amb destinació provisional.  
5.2. Quan es troben en situació d'excedència forçosa.  
5.3. Els suspensos, quan hagen acomplert el temps de suspensió.  
El personal assenyalat en el punt 5.2. i en el punt 5.3. que haja acomplert el temps de suspensió i que no participe en aquest concurs, serà declarat excedent voluntari.  
Els funcionaris de carrera que participen en aquest concurs, no perdran la condició de funcionaris, encara que el lloc al qual vagen destinats estiga classificat com a laboral.  
B) Els contractats laborals de caràcter indefinit de la Generalitat Valenciana del grup E, que ocupen llocs de treball del mateix col·lectiu al qual pretenen accedir per aquest concurs, en els casos següents:  
1. Amb caràcter voluntari.  
1.1. Quan estaran en actiu al servei de la Generalitat Valenciana.  
1.2. Quan es trobaran en situació d'excedència voluntària si, a l'acabament del termini de presentació d'instàncies, porten més d'un any en l?esmentada situació.  
1.3. Quan es trobe en situació d'excedència forçosa.  
2. Amb caràcter forçós quan es troben en servei actiu amb destinació provisional.  
C) Amb caràcter forçós, el personal que va superar les proves d'habilitació i que va ser nomenat habilitat per les resolucions del Conseller d'Administració Pública abans esmentades, relatives al personal que va superar les proves selectives del grup E, personal laboral, dels col·lectius especificats.  
L'esmentat personal si no participa en aquest concurs perdrà tots els seus drets i la condició d'habilitat de la Generalitat Valenciana.  
Segona. Acreditació de la condició corresponent a cada col·lectiu dels abans esmentats  
A) La determinació del personal que ocupa llocs de treball de cada col·lectiu es farà d'acord amb les relacions de llocs de treball publicades en el Diari Oficial de la Generalitat Valenciana.   
B) En els supòsits d'excedència voluntària, forçosa o suspensió, serà la Direcció General de la Funció Pública qui acredite la possibilitat de participar en la convocatòria basant-se en el nomenament, contracte o antecedents documentals, que justifiquen la condició corresponent.  
Tercera. Presentació de sol·licituds   
A) Les sol·licituds per a prendre part en aquesta convocatòria s'adreçaran al Director General de la Funció Pública, Conselleria d'Administració Pública, carrer del Miquelet, número 5, 46141 València; s'hauran d'adaptar al model publicat en l'annex d'aquesta resolució i es presentaran en el termini de 15 dies hàbils, comptadors des de l?endemà de la publicació d'aquesta convocatòria en el Diari Oficial de la Generalitat Valenciana, en el Registre General de la Conselleria d'Administració Pública o en els serveis centrals o territorials de les respectives conselleries, o en les oficines públiques a què fa referència l'article 66 de la Llei de Procediment Administratiu.  
En l?epígraf «Grup» de la sol·licitud es farà constar clarament el número de l'annex on estiguen inclosos els llocs que s'han de sol·licitar.  
B) A la sol·licitud s'adjuntarà fotocòpia dels següents documents:  
a) DNI,  
b) annex de presa de possessió en el lloc de treball que actualment ocupa,   
c) documents acreditatius d'antiguitat, titulacions, grau personal reconegut, treball desenvolupat, cursos de formació i perfeccionament, coneixements de valencià, coneixement d'idiomes comunitaris, i altres mèrits.  
En el cas de no aportar els documents abans esmentats haurà d'indicar-se expressament en la sol·licitud els mèrits que figuren en la unitat de registre de personal.  
C) Els serveis territorials i centrals de les distintes conselleries facilitaran els exemplars de les sol·licituds.  
D) Els concursants que vinguen de la situació de suspensos adjuntaran a la seua sol·licitud la documentació acreditativa de l'acabament del període de suspensió.  
E) Els excedents voluntaris per interés particular adjuntaran a la seua sol·licitud la declaració de no haver estat separats del servei en l'Administració.  
Quarta. Llocs que s'han de sol·licitar.  
A) Els participants amb caràcter voluntari sol·licitaran, per ordre de preferència els llocs als quals aspiren corresponents al col·lectiu al qual pertanyen.  
B) Els participants amb caràcter obligatori, hauran de sol·licitar la totalitat dels llocs objecte de la convocatòria i que estiguen inclosos en l'annex corresponent al col·lectiu en el qual van ser nomenats habilitats.  
Les peticions es formalitzaran mitjançant la cita per ordre de prelació del número de cada lloc de treball que figura en l'annex corresponent al col·lectiu del qual es tracte.  
Cinquena. Valoració de mèrits  
La valoració dels mèrits per a l'adjudicació dels llocs als funcionaris de carrera i als contractats laborals de caràcter indefinit, es farà d'acord amb el que estableix la Resolució de 5 de juliol de 1990 (DOGV núm. 1345, de 12.7.90), de la Direcció General de la Funció Pública per la qual s'estableix el barem que s'ha d'aplicar en els concursos per a la provisió de llocs de treball de la Generalitat Valenciana.  
Sisena. Adjudicació de destinacions.  
A) L'ordre de prioritat per a l'adjudicació dels llocs de treball al personal funcionari de carrera i al contractat laboral de caràcter indefinit, es farà per la puntuació obtinguda segons el barem, sense perjudici del que estableix l'article 42 del text refós de la Llei de la Funció Pública Valenciana i els articles 8 i 10 del conveni col·lectiu vigent per al personal laboral al servei de la Generalitat Valenciana.  
B) Assignats els esmentats llocs de treball s'adjudicaran les vacants als habilitats segons ordre de puntuació establert en la Resolució de 2 de juliol de 1990, del director de l?Institut Valencià d'Administració Pública, per la qual es publiquen les llistes d'aspirants que han superat les proves d'accés al grup E, laborals, oposicions 1 a la 10 (DOGV núm. 1349, de 18.07.90) i la correcció d'errades (DOGV núm. 1352, de 23.07.90).  
Si després d'adjudicades les destinacions al personal que assenyala l'apartat A), les vacants que queden per adjudicar no siguen suficients en nombre per a adjudicar destinació al personal assenyalat en l'apartat B), aquests seran convocats per la comissió avaluadora per tal de sol·licitar per ordre de puntuació les resultes d'aquest concurs o, si escau les vacants no adjudicades, i obtindran destinació definitiva quan el lloc de treball que se'ls adjudique haja estat objecte d'aquesta convocatòria, i destinació provisional en cas contrari.  
Per aquesta raó, la Direcció General de la Funció Pública verificarà i comprovarà la situació dels llocs de treball objecte de resultes i en facilitarà a la comissió avaluadora la llista per a la seua adjudicació.  
C) La destinació adjudicada serà irrenunciable, llevat que abans de l'acabament del termini de presa de possessió s'haja obtingut un altre lloc de treball mitjançant convocatòria pública; en aquest cas la persona interessada estarà obligada a comunicar-ho a la Direcció General de la Funció Pública  
Setena. Comissió avaluadora.  
La composició de la comissió avaluadora que efectuarà la valoració dels mèrits i elevarà la proposta de resolució serà la següent.  
Titulars:  
Sra. Beatriz Jiménez Guarnido. Representant de la Conselleria de Cultura, Educació i Ciència.  
- Sr. José Sanz Ballester. Representant de la Conselleria d?agricultura i Pesca.  
- Sr. Luis Quiralte Asunción. Representant de la Direcció General de la Funció Pública.  
- Sr. Pedro Pérez Brisa. Representant del sindicat CCOO.  
- Sr. Vicente Serrat Marí. Representant del sindicat UGT.  
Suplents:  
- Sra. Gracia Aráez Martínez. Representant de la Conselleria de Cultura, Educació i Ciència.  
- Sra. Carmen Oñate Ema. Representant de la Conselleria d?agricultura i Pesca.  
- Sra. M' José Rodríguez Blasco. Representant de la Direcció General de la Funció Pública.  
- Sra. Rosario Lupion Lucena. Representant del sindicat CCOO.  
- Sr. José Vicente Ortiz Ballester. Representant del sindicat UGT.  
Vuitena. Recursos.  
Aquesta convocatòria i els actes que se'n deriven podran ser impugnats d?acord amb el que preveu la Llei de Procediment Administratiu.  
València, 15 de maig de 1991. - El Director General de la Funció Pública: Rafael Garcia i Maties.  
Veure annex